ಮುಂದಿನ ಬಾರಿ ಪ್ರಧಾನಿ: ಮೋದಿ ನಂ.1 ಆಯ್ಕೆ, ಹಿಂದೆ ಬಿದ್ದ ರಾಹುಲ್ ದೇಶದ ಮುಂದಿನ ಪ್ರಧಾನಿ ಯಾರಾಗಬೇಕು ಎಂಬ ಕುರಿತು ನಡೆದ ಸಮೀಕ್ಷೆಯಲ್ಲಿ ಶೇ.66ರಷ್ಟು ಮಂದಿ ನರೇಂದ್ರ ಮೋದಿ ಪರ ಬೆಂಬಲ ಸೂಚಿಸಿದ್ದಾರೆ. ಇಂಡಿಯಾ ಟುಡೆ ಮತ್ತು ಕಾರ್ವೆ ಇನ್ ಸೈಟ್ಸ್ ಮೂಡ್ ಆಫ್ ನೇಷನ್ ಸಂಸ್ಥೆ ಜಂಟಿಯಾಗಿ ನಡೆಸಿದ ಸಮೀಕ್ಷೆಯಲ್ಲಿ ಪ್ರಧಾನಿ ನರೇಂದ್ರ ಮೋದಿ ತಮ್ಮ ಜನಪ್ರಿಯತೆಯನ್ನು ಉಳಿಸಿಕೊಂಡಿದ್ದು, ಮುಂದಿನ ಪ್ರಧಾನಿ ಸ್ಥಾನಕ್ಕೂ ಜನರು ಇವರಿಗೆ ಹೆಚ್ಚು ಮತ ನೀಡಿದ್ದಾರೆ. ಮೋದಿ ಪರ ಶೇ.66 ಮಂದಿ ಮತ ಚಲಾಯಿಸಿದರೆ, ರಾಹುಲ್ ಗಾಂಧಿ ಪರ ಕೇವಲ ಶೇ.8ರಷ್ಟು ಮಂದಿ ಪರ ಒಲವು ತೋರಿದ್ದಾರೆ. ಸೋನಿಯಾ ಗಾಂಧಿಗೆ ಶೇ.5ರಷ್ಟು ಮತಗಳು ಬಿದ್ದಿವೆ. ಬಿಜೆಪಿಯ ಮಾಜಿ ರಾಷ್ಟ್ರೀಯ ಅಧ್ಯಕ್ಷ ಅಮಿತ್ ಶಾ ಪರ ಶೇ.4ರಷ್ಟು ಉತ್ತರ ಪ್ರದೇಶ ಸಿಎಂ ಯೋಗಿ ಆದಿತ್ಯನಾಥ್ ಪರ ಶೇ.3 ಮತ್ತು ದೆಹಲಿ ಮುಖ್ಯಮಂತ್ರಿ ಅರವಿಂದ್ ಕೇಜ್ರಿವಾಲ್ ಪರ ಶೇ.3ರಷ್ಟು ಮತಗಳು ಬಿದ್ದಿವೆ. ಈ ಮೂವರು ಅಲ್ಲದೇ ಸಮಾಜವಾದಿ ಪಕ್ಷದ ಮುಲಾಯಂ ಸಿಂಗ್ ಯಾದವ್, ಬಿಎಸ್ ಪಿಯ ಮಾಯಾವತಿ, ತೃಣಮೂಲ ಕಾಂಗ್ರೆಸ್ ನ ಮಮತಾ ಬ್ಯಾನರ್ಜಿ, ಕೇಂದ್ರ ಸಚಿವ ನಿತಿನ್ ಗಡ್ಕರಿ ಮುಂತಾದವರ ಹೆಸರು ಉಲ್ಲೇಖಿಸಿದರೂ ಅವರ ಪರ ಅತೀ ಕಡಿಮೆ ಪ್ರಮಾಣದ ಮತಗಳು ಬಂದಿವೆ.